MLDataScientist/Wikipedia-uzbek-2024-05-01 huggingface dataset:
Gʻanisher Raximov

Raximov Gʻanisher Xudoyqulovich – filologiya fanlari doktori, professor, Denov tadbirkorlik va pedagogika instituti rektori. Samarqand davlat chet tillar instituti rektori (2014–2016), Oʻzbekiston davlat jahon tillari universiteti rektori (2016–2020) lavozimlarida faoliyat olib borgan.

Faoliyat 

 1995–1996-yillar – Samarqand davlat chet tillar instituti qoshidagi litsey tarbiyachisi;
 1996–1998-yillar – Fanlar Akademiyasi Arxeologiya instituti tarjimoni;
 1997–2000-yillar – Samarqand davlat chet tillar instituti aspiranti;
 1998–2000-yillar – Koreya Respublikasi Xosyo universiteti magistranti;
 2000–2001-yillar – Fanlar Akademiyasi Arxeologiya instituti tarjimoni;
 2001–2005-yillar – Samarqand davlat chet tillar instituti xalqaro boʻlim boshligʻi;
 2001–2006-yillar – Samarqand davlat chet tillar instituti axborot texnologiyalari markazi boshligʻi;
 2006–2008-yillar – Samarqand davlat chet tillar instituti tarjima nazariyasi va amaliyoti kafedrasi mudiri;
 2008–201-yillar – Samarqand davlat chet tillar instituti ilmiy ishlar boʻyicha prorektori;
 2014–2016-yillar – Samarqand davlat chet tillar instituti rektori;
 2016–2020-yillar – Oʻzbekiston davlat jahon tillari universiteti rektori;
 2020-y. – h.v. – Denov tadbirkorlik va pedagogika instituti rektori .

Manbalar 

Oʻzbekistondagi oliy oʻquv yurtlari rektorlari
Dumat al-Jandal gʻazoti

Dumat al-Jandal gʻazoti – milodiy 626-yilning avgust yoki sentyabr oylarida boʻlib oʻtgan ilk musulmon gʻazoti.

Safiur Rahmon Muborakpuriy tomonidan yozilgan Muhammadning tarjimai holida Dumat al-Jandal hududi Madinadan taxminan 15 kunlik va Damashqdan 5 kunlik masofada joylashganligi aytilgan. Tarixchi William Montgomery Wattning soʻzlariga koʻra, hudud Madinadan 500 milya uzoqlikda joylashgan.

Bosqin 
The Sealed Nectar nashrining yozishicha, 6 oylik harbiy harakatlardan soʻng Muhammad Suriya chegarasidagi Dumat al-Jandal yaqinidagi baʼzi qabilalar karvon yoʻllarini talon-taroj qilish bilan shugʻullangani, shuningdek, qoʻshin toʻplash va Madinaga bostirib kirish yoʻllarini izlayotgani haqidagi xabarlarni oladi. U darhol ming;ab musulmonlar boshchiligida yoʻlga chiqadi, Banu Udra qabilasidan boʻlgan Madkur ismli kishi qoʻshinga boshchilik qiladi.

Tahlil 
William Montgomery Wattning taʼkidlashicha, ushbu gʻazot oʻsha paytda Muhammad tomonidan buyurilgan eng muhim yurishlardan biri boʻlgan.

Yana qarang 

 Muhammadning yurishlari roʻyxati
 Muhammadning harbiy faoliyati
 Quraysh

Manbalar 

Muhammad boshchiligidagi yurishlar
626
Muraysi gʻazoti

Al-Muraysi' gʻazoti () milodiy 627-yilning dekabr oyida musulmonlarning Banu Mustaliq qabilasiga qarshi yurishi hisoblanadi.

Dastlabki hujum 
Islomiy manbalarga koʻra, Banu Mustaliq qabilasi musulmonlarga qarshi Uhud jangida Qurayshni qoʻllab-quvvatlagan va ularning safiga qoʻshilgan. Qabila vakillari Makkaga olib boradigan asosiy yoʻlni boshqargan, bu esa musulmonlarning shaharga yetib borishlariga toʻsqinlik qilgan.

Muhammad Zu Qarod gʻazotidan qaytganidan ikki oy oʻtib, Banu Mustaliq qabilasi unga hujum qilishga hozirlik koʻrayotgani haqidagi mish-mishlarni eshita boshlaydi. Ushbu maʼlumotning haqiqiy yoki yolgʻon ekanligini aniqlash maqsadida Muhammad Burayda ibn al-Hasib al-Aslamiy ismli kishini yuboradi. Bu paytda Banu Mustaliq ham Muhammadning ularga qarshi hujum qilishga tayyorlanayotganiga ishongan edi. Shuning uchun ular ham musulmonlar tomonga oʻz aygʻoqchilarini yuboradi, biroq ularning odamlari musulmonlar tomonidan qoʻlga olinib, oʻldiriladi.

Banu Mustaliq qabilasi aʼzolari qarshi tomonni eʼtiborsiz qoldirib, chorva mollariga suv ichirayotgan paytda musulmonlar ular tomonga hujum qiladi. Banu Mustaliq qabilasiga hamroh boʻlgan arablar bu voqeadan xabar topgach, jon saqlash maqsadida qochib ketishadi. Yurish davomida xalifa Abu Bakr Siddiq muhojirlar qoʻmondoni, Saʼd ibn Uboda esa ansorlar qoʻmondoni etib tayinlangan edi. Ikki qoʻshin dengiz boʻyida, Makkadan bir oz uzoqlikda joylashgan al-Muraysiy nomli quduq yaqinida bir-biriga qarshi kurash olib boradi. Ular bir soat davomida kamondan oʻq uzib bilan jang qilishadi. Musulmonlar kamon oʻqlariga qarshi tezlik bilan oldinga siljib borishadi, ular Banu Mustaliq qabilasi vakillarini oʻrab olishadi va butun qabila oilalari, podalari va qoʻylarini asirga olishadi. Jang musulmonlarning toʻliq gʻalabasi bilan yakunlanadi.

Ali ibn Abu Tolib yaralangan bir necha Banu Mustaliq vakillarini oʻldiradi. Ular orasida Molik va uning oʻgʻli ham bor edi.

Bundan tashqari 200 oila asirga olinadi, 200 ta tuya, 5000 ta qoʻy, echki, shuningdek, katta miqdordagi uy-roʻzgʻor buyumlari oʻlja qilib olinadi. Olingan uy-roʻzgʻor buyumlari keyinchalik talabgorlar orasidan eng koʻp narx qoʻygan kishilarga sotiladi.

Ammo jangda shunday bir voqea yuz beradiki, Uboda ibn al-Somit oʻzining ansoriy urugʻdoshlaridan biri Hishom ibn Subabohni dushman vakillaridan boʻlgan Hishom deb oʻylab, beixtiyor oʻldirib qoʻyadi.

Yana qarang 

 Muhammadning yurishlari roʻyxati
 Muhammadning harbiy faoliyati
 Muhammadning harbiy faoliyati

Manbalar 

Muhammad boshchiligidagi yurishlar
627
Qirol Xolid katta masjidi

Qirol Xolid masjidi () – Saudiya Arabistonining Ar-Riyod shahridagi Umm al-Hammam mahallasidagi jamoat masjidi. 1987-yilda qurilgan va 1988-yilda ochilgan. Turk meʼmorchiligining ayrim elementlarini oʻzida aks ettirgan va Ar-Riyodning eng koʻzga koʻringan diqqatga sazovor joylaridan biri hisoblanadi. Masjidga, odatda, Ramazon oyida tarovih namozlarini oʻqish uchun hamda Iyd al-Fitr va Qurbon hayiti kabi diniy bayramlarda namozxonlar koʻpayib ketadi. Masjidda hammomlar bor va janoza namozlari ado etiladi. Qirol Xolid bin Abdulaziz sharafiga nomlangan.

Tarix 
Masjid 1980-yillarning oʻrtalarida qurilgan boʻlib, 1975—1982-yillarda Saudiya Arabistoni hukmdori boʻlgan qirol Xolid bin Abdulazizning qarindoshlari tomonidan moliyalashtirilgan. Masjid 1987-yilda qurilgan va 1988-yil 14-aprelda rasman ochilgan. Ertasi kuni masjidning ochilish xutbasini Shayx Abdulaziz Ibn Boz oʻqigan.

Masjid 1993-yilda ayollar boʻlimi qoʻshilgan va 2004-yilda yana kengaytirilgan. 2022-yilning aprel oyida Fransiyaning Saudiya Arabistonidagi elchisi masjidga tashrif buyurgan.

Manbalar 

Saudiya Arabistonidagi sunniy masjidlar
Koordinatalar Vikimaʼlumotlarda emas
Ar-Riyoddagi masjidlar
1988-yilda qurib bitkazilgan masjidlar
Uíge provinsiyasi

Uíge Angolaning oʻn sakkiz provinsiyasidan biri, mamlakatning shimoli-gʻarbiy qismida joylashgan. Uning poytaxti xuddi shu nomga ega.

Tarixi 
Oʻrta asrlarda Uíge viloyati Kongo qirolligining markazi boʻlgan. Kongo daryosining shimoliy va janubidagi Bakongo bu Qirollikning bir qismi boʻlgan, markazlashgan monarxiya bo"lib u maʼlum vaqt oraligʻida janubdagi Ambunduning bir qismida ham hukmronlik qilgan. Qirollar shaharda yashagan. 16-asrda 50 000 ga yaqin aholiga ega boʻlgan M’banza-Kongo. ularning qirolini hatto „Temirchi qirol“ deb ham atashgan. Ularning hukmronligi birinchi marta qirol saroyida yashab, din va savodxonlikdan dars bergan portugal ruhoniylarining kelishi bilan mustahkamlangan; Luanda uzoq vaqt marginal edi. 19-asrda portugallar hinterlandni bosib olish va egallashni boshlaganlarida vaziyat oʻzgardi. 20-asr boshlarida Kongo qirolligi qogʻozda hamon mavjud edi va M’banza-Kongodagi sud saqlanib qoldi, ammo samarali kuchini yoʻqotdi.

Manbalar
Islom kolleji

Islom kolleji – Londonda joylashgan ilmiy muassasa boʻlib, islomshunoslik boʻyicha magistratura va bakalavriat darajasida oʻqitishga ixtisoslashgan.

Muassasa islomshunoslik boʻyicha akademik matnlarini hamda har chorakda bir akademik jurnalni nashr etadi.

Nashrlari 
Islom kolleji ICAS Press nashriga ega. ICAS Press bir qancha mumtoz va zamonaviy islomiy matn va tarjimalarni, xususan, Qur’on va hadisshunoslik, ilohiyot, falsafa, tasavvuf, siyosat va tarix sohalariga oid asarlarni nashr etgan. ICAS Press shialikni oʻrganishga oid ilmiy maqolalar va kitob sharhlarini oʻz ichiga olgan har chorakda bir marta nashr etiladigan Journal of Shi’a Islamic Studies (Shia Islomshunoslik jurnali) ni ham chiqaradi.

Dasturi

Bakalavr 
Hozirda ikkita bakalavriat dasturlarida oʻqishlik taklif etilmoqda, bular: BA Islomshunoslik va BA Havza tadqiqotlari. Birinchisi islom dinining eʼtiqod tizimi va aqliy anʼanalar tizimi sifatida paydo boʻlganidan to hozirgi davrgacha boʻlgan asosiy xususiyatlari bilan talabalarni tanishtirish hamda islom huquqi, tarixi, falsafasi va arab tili kabi muhim mavzularni oʻzida qamrab oladi. Ikkinchisi islomni sivilizatsiya sifatida kengroq nuqtai nazar bilan taʼminlashga qaratilgan va bu uning kurs mazmunida aks etadi. Bu dastur havza yoki anʼanaviy seminariyada boʻlgani kabi, diniy tadqiqotlarga alohida eʼtibor qaratgan.

Aspirantura 
Islom kolleji islomshunoslik, islom huquqi boʻyicha magistr darajalarida oʻqishlikni ham taklif qiladi hamda Islom va Gʻarb (sobiq qiyosiy falsafa) Middlsex universiteti tomonidan tasdiqlangan. Ular masofaviy taʼlim orqali oʻqishlikni ham taklif etadi. Islom kolleji, shuningdek, Middlesex universiteti bilan hamkorlikda DProf dasturida oʻqishlik taklifiga ham ega.

Sertifikat kurslari 
Islom kolleji diplom dasturlari bilan bir qatorda Qur’on arab va fors tili, islom bank ishi, islom va inson huquqlari hamda islom falsafasi kabi bir qator sertifikat kurslarida oʻqishlikni ham taklif etadi.

Manbalar

Havolalar 

 

Londonda islom
Buyuk Britaniyadagi islomiy universitet va kollejlar
Jarjaraya

Jarjarayya – oʻrta asrlarda Iroqning Dajla daryosi bilan oʻralgan shahri. Quyi Nahravon tumanining poytaxti, Yaʼqubiyning soʻzlariga koʻra, unda fors zodagonlari istiqomat qilgan. Quyi Nahravon tumanining markazi. Yaʼqubiyning soʻzlariga koʻra, shaharda fors zodagonlari istiqomat qilgan. Jarjaraya sosoniylar davrida tashkil etilgan deb taxmin qilingan. 1200-yillarning boshlarida Yoqut Hamaviy davriga kelib, shahar vayronaga aylangan. Arxeologik dalillar bu joy Abbosiylar davrining oxirida tashlab ketilganini koʻrsatadi.

Oʻrta asrlarning bir qancha vazirlari oʻz nisbalarida koʻrsatilganidek, ushbu shahardan yetishib chiqqan. Ikki abbosiy vazirlar Abbos ibn al-Hasan al-Jarjaroiy va Ahmad ibn al-Xosib al-Jarjaroiy, 18 yil davomida vazir lavozimida ishlagan XI asr fotimiylar vaziri Abulqosim al-Jarjaroiy kabilar Jarjarayadan edi.

Manbalar

Adabiyotlar 
 
 
 
 Lev, Yaacov. „Army, Regime, and Society in Fatimid Egypt, 358-487/968-1094.“ International Journal of Middle East Studies 19, no. 3 (1987): 337-65. Accessed March 5, 2020. www.jstor.org/stable/163658.

Iroqdagi sobiq aholi manzilgohlari
An-Namiroh masjidi

An-Namiroh masjidi () yoki Nimroh masjidi () – Saudiya Arabistonining Hijozi mintaqasi Makka yaqinida joylashgan masjid. Bu islom paygʻambari Muhammad Arafotdagi soʻnggi xutbasini oʻqishdan oldin turgan joy boʻlgan deb ishoniladi. Bu haj davridagi eng muhim diqqatga sazovor joylardan biridir, chunki u yerda Arafa kunida peshin va asr namozlarida ziyoratchilarga xutbalar aytiladi. Arafat togʻi yaqinida joylashgan.

Tuzilishi 
Masjid 9-asrda Abbosiylar xalifaligi davrida joyda qurilgan. Saudiya tuzumi davrida katta kengayish boʻldi: oʻshanda 27,000 m2 ga kengaytirildi. Masjid Makka viloyatidagi Al-Masjid al-Haromdan keyingi eng katta masjiddir.

Yana qarang 

 Arabiston yarim oroli
 Hijoz togʻlari
 Islomdagi eng muqaddas joylar
 Saudiya Arabistonidagi masjidlar roʻyxati

Manbalar

Havolalar 

 Masjid Nimra
 Arofatdagi Masjid Nimraning 3 yogʻi, Makka
Saudiya Arabistonidagi masjidlar
Koordinatalar Vikimaʼlumotlarda
Haj
Badr al-Mavid yurishi

Badr al-Mavid gʻazoti – Muhammadning Badrga uchinchi marotaba boshchilik qilgan yurishi. Zamonaviy tarixchilar tomonidan ushbu voqea 625-yilning oktyabr oyida boʻlib oʻtgan deyiladi, biroq boshqa birlamchi manbalarda bir nechta muqobil sanalar ham berilgan.

Musulmon olimi Safiur Rahmon al-Muborakpuriyning soʻzlariga koʻra, Uhud jangidan bir yil oʻtib, musulmonlar mushriklar bilan yuzma-yuz keladi va ular oʻrtasida jang boshlanadi.

Uhud jangidagi magʻlubiyatdan soʻng ushbu yurishda ustun kelish musulmonlarning Arabistonda oʻz hukmronligini oʻrnatishiga sabab boʻladi. Bu narsa Qur'on oyatlaridan birida Muhammadga ushbu voqea paytida ilohiy ravishda nozil qilingan. Oyatlar haqidagi voqea va maʼlumotlar „Sahihi Buxoriy“da keltirilgan.

Tarixi 
William Muirning soʻzlariga koʻra, ikki qarama-qarshi tomonlar Badrda toʻqnash keladi, oʻsha yili kuchli qurgʻoqchilik boʻlib, Makka kuchlarining boshligʻi Abu Sufyon bunday vaqtda jang qilishni xohlamaydi va jangni kechiktirishga urinadi. Shunda Abu Sufyon umuman boshqa qabila vakili boʻlgan Nuam ismli kishiga musulmon qoʻshinlarini qaytarish uchun Makka qoʻshinlari haqida boʻrttirilgan yolgʻon maʼlumot berishini buyuradi. Bu xabar baʼzi musulmonlarni qoʻrqitib qoʻyadi. Biroq paygʻambar Muhammad hech narsadan qoʻrqmay, hatto bir oʻzi boʻlsa ham Badrga borishga qasamyod qiladi. Buni koʻrgan barcha musulmonlar Muhammaddan ruh oladi va natijada avvalgidan ham ikki barobar kattaroq qoʻshin toʻplanadi.

Bosqin 
Sealed Nectar nashrining soʻzlariga koʻra, Muhammad 1500 jangchi, 10 ta otliq va Ali ibn Abu Tolib bilan birgalikda Badrga yoʻl oladi. Abdulloh ibn Ravoha Muhammad yoʻqligida Madinani boshqarib turadi. Musulmonlar Badrga yetib borgach, u yerda mushriklarning kelishini kutishadi.

Abu Sufyon qoʻshinlari 2000 nafar piyoda askarlar va 50 ta otliqdan iborat edi. Ular Makkadan bir oz uzoqlikda joylashgan Maraz-Zahronga yetib kelishadi va Mijannah degan joyda qarorgoh qurishadi. Abu Sufyon istaksiz, ruhi tushayotgan va yaqinlashib kelayotgan urush oqibatlaridan nihoyatda dahshatga tushgan holda oʻz qavmiga yuzlanib, yigitlarini urushdan qaytarish uchun qoʻrqoqlikka asoslangan, bemaʼni bahonalar keltira boshlaydi.

Uning qoʻshini ham xuddi oʻziga oʻxshab vahima va qoʻrquvda edi.

Oʻshanda Badrda musulmonlar 8 kun davomida dushmanlarini kutib turadilar. Mushriklar jang qilishdan bosh tortganlarida, kuchlar muvozanati musulmonlar foydasiga oʻzgarib ketadi, ular shu tariqa oʻzlarining harbiy obroʻ-eʼtiborini, qadr-qimmatini qaytarib oladilar va butun Arabistonda oʻz hukmronligini oʻrnatishga muvaffaq boʻlishadi.

Bosqinning nomlari 
Ushbu bosqinning koʻplab nomlari boʻlib, „Iikkinchi Badr“, „Oxirgi Badr“ yoki „Kichik Badr“ deb ham nomlangan.

Yana qarang 

 Muhammadning yurishlari roʻyxati
 Muhammadning harbiy faoliyati
 Badr jangi

Manbalar 

Muhammad boshchiligidagi yurishlar
625
Shukurulloh Ismoilov

Ismoilov Shukurulloh Habibulloh o'g'li (1976-yil 20-fevral, Urganch, Oʻzbekiston SSR) – oʻzbekistonlik fizik fanlari nomzodi, iqtisodiyot fanlari doktori (2016), professor (2020).

Biografiyasi 
Ismoilov Shukurulloh Xabibulla o‘g‘li 1976-yilda Xorazm viloyati, Urganch tumanida tug‘ilgan. 1998-yil Toshkent davlat universitetini tugatgan. Mutaxassisligi – fizik-o‘qituvchi. 01.04.07 – “Qattiq jismlar fizikasi” ixtisosligi bo‘yicha fizika-matematika fanlari nomzodi. Umumiy pedagogik staji 23 yil.

2005-yildan Muhammad al-Xorazmiy nomidagi Toshkent axborot texnologiyalari universiteti va uning Urganch filialida turli lavozimlarda ish faoliyatini olib kelmoqda. 02.09.2020-yildan 29.12.2023-yilgacha Ilmiy ishlar va innovatsiyalar bo‘yicha direktor o‘rinbosari lavozimida;

03.01.2024-yildan  Muhammad al-Xorazmiy nomidagi Toshkent axborot texnologiyalari universiteti Urganch filiali direktor lavozimida ishlab kelmoqda.

Sh.H.Ismoilov Toshkent axborot texnologiyalari universiteti Urganch filialida 1 fundamental loyiha raxbari (2007-2010) va 1 ta Yosh olimlarni fundamental loyihalarini qo‘llab kuvvatlash jamg‘armasi loyihasi (2008-2009) raxbari, TATU da 1 ta  amaliy loyiha (2019-2020) va 1 ta fundamental loyiha (2019) ishtirokchisi sifatida qatnashgan. Yevropa ittifoqining TEMPUS va ERASMUS+ loyihalari ishtirokchisi.

Respublikamiz va horijiy mamlakatlar ilmiy-texnik jurnallarida 70 dan ortiq ilmiy maqolalari chop qilgan. 3 ta uslubiy ko‘rasatmalar muallifi.

2014-yil sentyabr - dekabr oylarida Janubiy Koreyaning Chung-Ang universitetida 4 oylik malaka oshirish kursini o‘tagan.

2016-yil yanvar – fevral oylarida O‘zbekiston Respublikasi Oliy va o‘rta-maxsus ta’lim vazirligi, Bosh ilmiy metodik markazida 144 soatlik “Ta’lim tizimi menejmenti” qayta tayyorlash kursi;

2016-yil noyabr – dekabr oylarida O‘zbekiston Respublikasi Oliy va o‘rta-maxsus ta’lim vazirligi, Bosh ilmiy metodik markazida 352 soatlik “Boshqaruv kadrlari zaxirasini maqsadli o‘qitish” kurslarini tugatgan.

Oilasi 
Oilali. 3 nafar farzandi bor.

Ilmiy faoliyati 
Ismoilov Shukurulloh 2016-yilda iqtisodiyot fanlari doktori (DSc) ilmiy darajasini, 2019-yilda dotsent, 2020-yilda professor ilmiy unvonini olgan. 6 ta oʻquv qoʻllanma, 2 ta monografiya, 45 dan ortiq ilmiy maqolalar muallifi.

Manbalar 

Oʻzbekiston olimlari
Fan doktorlari
Professorlar
Oʻzbekistondagi oliy oʻquv yurtlari rektorlari
Tuyserkan

Tuyserkan (), Romanized va Tūyserkān, Tooyserkan, Tūīsarkān, va Tūysarkān, shunaqa nomlar biln atladi, Hamadan viloyati, Eron,Tuman va tuman markai sifatida xizmat qiladi.

2006-yilgi milliy roʻyxatda uning aholisi 42 520 nafar boʻlib, 11 802 ta uy-joyda joylashgan. 2011-yilda quyidagi aholini 'yxatga olishda 13,727 ta uyda 44,516 kishi boʻlgan.[1] 2016-yilgi eng'nggi sanab oʻtish 16,291 uyda 50 455 kishining aholisi boʻlganini koʻrsatdi. [1]

Tuyserkan Xamadanning gʻarbiy Irondagi janubiy qismida taxminan 100 km uzoqlikda joylashgan.

 Iran portasi

Koordinatalar Vikimaʼlumotlarda
Razumovskiy saroyi

Razumovskiy saroyi yoki Ukraina getmani Kirill Razumovskiy saroyi () – Ukrainaning Chernigov viloyati Baturin shahridagi milliy ahamiyatga ega boʻlgan meʼmoriy yodgorlik. „Getman poytaxti“ milliy tarixiy-madaniy qoʻriqxonasining muzeyi va Charles Cameronning Ukrainadagi yagona meʼmoriy asari.

Tarixi 
Kirill Razumovskiy 1750-yildan 1764-yilgacha Ukraina getmani lavozimida faoliyat yuritgan. Getmanligi davrida Baturin shahri getmanning poytaxtiga aylangan. 1794-yildan Kirill Razumovskiy Baturinda yashagan. Oʻsha paytda u katta saroy va bogʻ ansambli qurishni oʻylab qoladi. 1799–1803-yillarda ansambl shotlandiyalik mashhur meʼmor Charles Cameron loyihasi boʻyicha qurilgan. Ansambl saroy, ikkita yordamchi bino va bogʻdan iborat boʻlgan. Getman vafotidan soʻng, 1803-yilda ansambl uning oʻgʻli Andrey Razumovskiyning mulkiga aylanadi, umrining oxirigacha (1836) saroyga egalik qiladi. 1824-yilda yongʻin binoning deyarli barcha ichki qismlarini vayron qilgan. 1856-yilda saroy va bogʻ ansambli davlat mulkiga aylantirilgan.

XX asrning oʻrtalarida bogʻ butunlay vayron boʻlib, qoʻshimcha binolar demontaj qilinadi.

1924-yilda kuchli yongʻin sodir boʻlib, strukturaga katta zarar yetkazgan. Binoning tashqi fasadi va undagi bezaklari esa Ikkinchi jahon urushi yillarida jiddiy shikastlangan.

XX asrning ikkinchi yarmida saroyni qayta tiklashga bir necha bor urinishlar boʻlgan. Bu bilan uning holati yaxshilanadi, ammo restavratsiya tugallanmaydi. Butun majmuaning markaziy binosi – saroy saqlanib qoladi.

2003–2008-yillarda prezident Viktor Yushchenko homiyligida va ukrainalik xayriyachilar ishtirokida Kirill Razumovskiy saroyi qayta tiklangan. 2009-yil 22-avgustda tashrif buyuruvchilar uchun saroyning tantanali ochilishi boʻlib oʻtgan.

Muzey ekspozitsiyasi 

Saroyning umumiy maydoni 2483 m², ekspozitsiya maydoni esa 1065,3 m² ni tashkil etadi.

Saroyning birinchi qavatida Baturin getmani Kirill Razumovskiyning davlat faoliyatini hamda Baturindagi saroy va bogʻ ansamblini qurish va tiklash tarixini aks ettiruvchi koʻrgazma zallari joylashgan.

Ikkinchi qavatning interyeri Charles Cameronning saqlanib qolgan asarlariga oʻxshash tarzda qayta tiklangan. Ikkinchi qavatning tantanali zallarida getmanat davriga eʼtibor qaratilgan..

Xetman Kirill Razumovskiy va uning oilasiga tegishli asl eksponatlar orasida saroyda quyidagilar mavjud:

 savatchali qilich, XVIII asrning laboratoriya-kompaniyasi, Kirill Razumovskiyga tegishli. Qilich Vena shahridagi Razumovskiylar oilasida saqlangan. 2009-yil 22-avgustda saroyning tantanali ochilishi kuni getmanning bevosita avlodi Gregor Razumovskiy tomonidan taqdim etilgan.
 Kirill Razumovskiyning mato fabrikasi muhri. XVIII asr.
 Getman Kirill Razumovskiy qabr toshining parchalari. Haykaltarosh Ivan Martos. 1805.
 Stefan Lukomskiy kapitan Perevolochanskiy etib tayinlangani haqida getman Kirill Razumovskiyning universali. 1763-yil 9-oktyabr. 2018-yil 8-aprelda getman Gregor Razumovskiyning bevosita avlodi tomonidan taqdim etilgan.

Gallery

Manbalar

Havolalar  
 Kyrylo Rozumovsky Ukraina ensiklopediyasida
 Palace's secrets. Kirill Razumovskiy, the Last Hetman. Kultura TV Channel (Russia).
Margaret Abbott

Margaret Ives Abbott (1878-yil 15-iyun – 1955-yil 10-iyun) – amerikalik havaskor golf oʻyinchisi. Olimpiya musobaqalarida gʻoliblikni qoʻlga kiritgan ilk amerikalik ayol. 1900-yilgi Yozgi Olimpiya oʻyinlarining ayollar oʻrtasidagi bahslarida oltin medalni qoʻlga kiritgan.

Margaret Ives Abbott 1878-yilda Kalkutta shahrida tugʻilgan. 1884-yilda oilasi bilan Chikagoga koʻchib oʻtgan. Keyinchalik Illinois shtatining Wheaton shahridagi Chikago golf klubiga aʼzo boʻlgan va u yerda Charles B. Makdonald va H. J. Whighamdan murabbiylik saboqlarini olgan. 1899-yilda Abbott onasi bilan sanʼat sohasidagi bilimlarini oshirish maqsadida Parijga boradi. Keyingi yili esa onasi bilan birgalikda ikkinchi zamonaviy Olimpiada oʻyinlarining ayollar golf turniriga yoziladi, biroq ushbu musobaqaning Olimpiada oʻyinlari ekanligini bilmaydi. Ushbu turnirda Abbott 47 zarba bilan gʻolib chiqqan, onasi esa 7-oʻrinni egallagan. Havaskor sportchiga musobaqa sovrini sifatida chinni idish berilgan.

1902-yilning dekabrida Abbott yozuvchi Finley Peter Dunnega turmushga chiqqan. Keyinchalik ular Nyu-Yorkka koʻchib oʻtishgan va toʻrt nafar farzand koʻrishgan. Abbott 1955-yilda 76 yoshida vafot etgan. Abbot tiriklik chogʻida aynan Olimpiya oʻyinlarida gʻalaba qozonganligini bilmagan. Florida universiteti professori Paula Welch Margaret Abbotniong hayotini oʻrganmagunga qadar havaskor sportchi haqida koʻpchilik unchalik yaxshi bilmagan. 2018-yilda uning kechikkan nekrologi The New York Times jurnali tomonidan nashr qilingan.

Hayoti va karyerasi

Hayotining ilk davrlari 
Margaret Ives Abbott 1878-yil 15-iyunda Kalkutta shahrida Charles va Mary Ives Abbottlar oilasida dunyoga kelgan. Uning otasi 1879-yilda vafot etgan badavlat amerikalik savdogar boʻlgan. Otasining oʻlimidan keyin Margaret onasi va ukalari bilan birga Bostonga koʻchib oʻtgan. Uning oʻsmirlik yillarida onasi Chicago Herald gazetasining adabiy muharriri boʻlib faoliyat yuritgan. 1884-yilga kelib Abbottlar oilasi Chikagoga koʻchib oʻtgan.

XIX asr oxirida ayollarning turli sport turlari boʻyicha musobaqalarda qatnashishi cheklangan edi. Golf klublar ayollarga faqat erkak kishi bilan hamroh boʻlibgina oʻyinlarda ishtirok etishga ruxsat bergan. Abbott onasi bilan birgalikda Chikago chekkasidagi Wheatonda joylashgan Chikago golf klubida shugʻullana boshlagan. Unga havaskor golf oʻyinchilari Charles B. Macdonald va H. J. Whighamlar murabbiylik qilgan. Abbott va Macdonald 1897-yilda Washington Parkidagi turnirda ishtirok etishgan. Margaret, shuningdek, bir nechta mahalliy turnirlarda gʻolib chiqqan. 1899-yilga kelib 2 ta handikapga ega edi. U oʻyinlarda kuchli raqobatchi hisoblangan. Oʻsha yili Abbott onasi bilan Parijga sayohat qiladi. Uning onasi tadqiqot olib borgan va "A Womanʼs Paris: A Handbook of Every-day Living in the French Capital (1900) qoʻlyozmasini yozgan. Margaret Auguste Rodin va Edgar Degas bilan birga sanʼat sohasida bilim olgan.

Parij Olimpiadasi

Manbalar 

1955-yilda vafot etganlar
1878-yilda tugʻilganlar